**Strategická vízia, poslanie, ciele**

**Poslanie**

**,,Blahoslavení čistého srdca, lebo oni Boha uvidia.“**

**( Evanjelium podľa Matúša 5/ 6)**

Poslaním nášho zariadenia je napĺňanie evanjeliového prikázania lásky k Bohu a k blížnemu a pomoc ľuďom v núdzi, poskytovať sociálnu službu na profesionálnej úrovni ľuďom s mentálnym, kombinovaným alebo viacnásobným postihnutím a starším, ktorí sú odkázaní na pomoc inej fyzickej osoby. Poskytované služby vychádzajú z individuálnych potrieb prijímateľov sociálnych služieb, možnosti zariadenia a v súlade s platnou legislatívou.

**Hodnoty**

Pri našej práci uplatňujeme tradičné kresťanské hodnoty. Prijímateľ sociálnej služby je v prvom rade človek a preto je pre nás dôležitý:

* dôstojnosť a sloboda každého človeka,
* ochrana života,
* váženie, chránenie a rozvíjanie ľudskej dôstojnosti, slobody, lásky a šťastie.
* aktívny a partnerský prístup k prijímateľovi sociálnej služby.

**Vízia** - **„Kvalitný život.“**

Našim zámerom je dosiahnuť poskytovanou službou uspokojenie potrieb a požiadaviek prijímateľov sociálnej služby a ich blízkych s cieľom čo najdlhšieho zotrvania v domácom prostredí, skvalitniť a zlepšiť život, zabezpečiť kontakt so spoločenským prostredím, udržiavanie aktívneho života, predlženie sebestačnosti a samostatnosti a zamedzenie spoločenskej izolácie.

**Strategické ciele na obdobie 2024-2029**

Pre napĺňanie vízie sme stanovili nasledovnú stratégiu:

|  |  |  |
| --- | --- | --- |
| **Cieľ** | **Obsah** | **validácia** |
| **1.** | Neustále zvyšovať efektívnosť a kvalitu poskytovaných sociálnych služieb vychádzajúcu z potrieb a preferencií prijímateľov sociálnej služby | Priebežne |
| **2.** | Zvyšovať odbornú úroveň a kompetentnosť zamestnancov zabezpečovaním vzdelávania, supervízie v zmysle individuálneho prístupu k prijímateľom a ich špecifických potrieb. | priebežne |
| **3.** | Vytvárať bezpečné a ergonomické pracovné prostredie vylučujúce vznik možných chýb a podporujúce vzájomnú dôveru, zodpovednosť, motiváciu a kooperáciu. | priebežne |
| **4.** | Vytvoriť podmienky na implementáciu štandardov kvality sociálnych služieb v zmysle platnej legislatívy. | priebežne |
| **5.** | Vytvárať dlhodobo pozitívne väzby s prijímateľmi sociálnej služby, ako aj s ostatnými zainteresovanými osobami, priebežné monitorovanie, vyhodnocovanie požiadaviek, očakávaní a spokojnosť prijímateľov, rodinných príslušníkov aj zamestnancov zariadenia. | priebežne |
| **6.** | Realizovať programy zamerané na rozvoj pracovných zručností, prevenciu, podporu a upevňovanie zdravia prijímateľom sociálnej služby, organizovať záujmové aktivity v spolupráci s cirkevným zborom a jeho dobrovoľníkmi. | priebežne |
| **7.** | Pôsobiť na budovaní správnych postojov verejnosti k ľuďom so zdravotným znevýhodnením, ich integráciu a inklúziu. | priebežne |
| **8.** | Pôsobiť na povedomie verejnosti o dôležitosti komunitných sociálnych služieb. | priebežne |